DETROIT, MICHIGAN
Faceţi reclamă produsului sau mărcii dvs. aici, contactează www.OpenSubtitles.org astăzi
- Te vreau, iubire. - Ştiu că îţi place, "tăticule".
Păstrăm tăcerea.
GRANIŢA CANADIANĂ 5 KILOMETRI
Graniţa SUA-CANADA PORT HURON, MICHIGAN
Permis de conducere şi legitimaţie guvernamentală.
- Ce scop are vizita dv.? - Relaxarea.
- Transportaţi arme de foc? - Nu, dle.
- Produse proaspete? Animale? - Nu.
V-a dat cineva ceva ca să-l treceţi peste graniţă?
Nu, domnule.
Bun sosit în Canada.
Dle, trebuie să vă mutaţi maşina.
Dle, trebuie să plecaţi.
Dle, nu puteţi opri aici. Continuaţi drumul!
Opriţi imediat maşina!
Opriţi maşina sau vom trage!
- Ieşiţi din maşină! - Ieşiţi din vehicul!
- Întindeţi mâinile în faţă. - Să vă vedem mâinile!
- Palmele către mine! - Ieşiţi din maşină!
- Ieşiţi din maşină!
Mâinile sus!
Ţineţi-le sus!
Luaţi-o la stânga. Mâinile sus ca să le pot vedea.
Bine, opriţi-vă. Mâinile la ceafă.
În genunchi.
Puneţi încet mâinile pe asfalt şi întindeţi-vă pe burtă.
Nu mişcaţi!
Poate ar fi bine să sunaţi la FBI.
Am ucis 10 oameni luna trecută.
- Ce vreţi să spuneţi? - Uitaţi-vă în maşină.
Sus. Sus. În picioare.
Îmi spuneţi că i-aţi ucis pe toţi aceşti oameni?
Sunaţi.
Îl cheamă William Hightower.
Pretinde că luna trecută a luat 10 oameni de pe străzile din Detroit,
i-a ucis şi le-a aruncat cadavrele peste graniţă, în Canada.
Ne-a spus şi locul unde a făcut asta?
A zis că va vorbi doar cu cei de la FBI.
Avem confirmarea că oamenii aceia sunt dispăruţi?
Doi au fost daţi dispăruţi de familie în urmă cu luni de zile,
dar toţi par să fi fugit peste graniţă.
Ne este greu să obţinem informaţii despre ei.
- Garcia? - Sunt ca un câine de vânătoare, dle.
Ce ştim despre tipul ăsta?
Până acum două luni, era sergent în armata SUA.
A fost de două ori în Irak.
Şi-a pierdut piciorul stâng într-o ambuscadă la marginea drumului.
A fost lăsat la vatră şi decorat.
Iar Poliţia canadiană ne-a cerut ajutorul?
Nu prea au de ales.
A reuşit să scape cu 10 crime, de ce a distrus un post de grăniceri?
Ar putea fi o încercare de sinucidere.
Şi poate încerca să ia cu el câţi mai mulţi oameni cu putinţă.
Ar putea fi şi un caz de tulburare post-traumatică.
- Nu ştiu. - Credem că e adevărat ce spune?
Cred că sunt prea multe cadavre ca să ne asumăm riscul.
Criminal Minds Sezonul 4 Episoadele 25-26
Traducerea şi adaptarea: Felixuca Nifty Subtitles Team (c) www.niftyteam.ro
www.subpedia.ro Comentarii pe www.tvblog.ro
Flannery O'Connor a spus:
"Dacă nu ar exista iadul, am fi nişte animale".
"Fără iad nu avem demnitate".
Le-a consemnat datele în detaliu.
Nume, fotografii, date şi locuri de unde i-a răpit.
Are pregătire militară. Ar trebui să fie organizat.
În mod clar nu are un gen anume de victimă.
Singurul lucru constant este că oamenii au fost răpiţi în aceeaşi zonă.
Da, ce ştim despre asta?
Se cheamă Cass Corridor. E chiar aici.
Este o zonă cu concentrare mare de trafic de droguri, prostituţie
şi oameni fără adăpost.
Comportament cu grad ridicat de risc.
În cazul tipului ăstuia poate că e vorba mai mult
de oportunitate decât de victimologie.
Morgan şi Prentiss, când vom ateriza vreau să mergeţi direct în Detroit.
Vedeţi dacă aflaţi ceva pe străzi.
Vreau să mă asigur că avem de-a face cu o crimă
înainte să ne implicăm prea mult.
Am auzit că e frumos primăvara în Detroit.
Noi, restul, ne vom întâlni cu consultantul legal
înainte să vorbim cu Poliţia călare canadiană.
De fapt, dle, ofiţerul şef a spus că echipa lui a făcut parte
dintr-un program de pregătire al Unităţii de Analiză Comportamentală
pentru pregătirea forţelor poliţieneşti în profilarea psihologică.
A fost primul astfel de program pe care l-am organizat.
Jeff Bedwell.
- Îl cunoşti? - Da.
- E bun? - Aşa ar trebui. Eu l-am pregătit.
SEDIUL POLIŢIEI CANADIENE WINDSOR, ONTARIO, CANADA
- Dave. - Jeff, ce mai faci?
În afară de a avea pe cap criminali în serie care încearcă să ne elimine
agenţii de la graniţă?
Jeff Bedwell, agenţii Aaron Hotchner, Spencer Reid, Jennifer Jareau.
Vă mulţumesc că aţi venit.
Am pregătit o prezentare a victimelor
şi a momentelor-cheie pe monitoarele din sala de conferinţe.
Vă punem la dispoziţie absolut tot ce vă este necesar.
- Îţi mulţumim. - Nu-mi mulţumiţi mie, ci făptaşului.
El v-a adus la comanda acestei anchete.
Văd că ai fost atent la cursuri.
Trebuie să vorbesc cu Garcia,
să văd dacă a reuşit să-i găsească pe membrii familiilor victimelor.
Verifică înregistrările traversărilor multiple a graniţei,
să vedem dacă găsim date care coincid cu momentul dispariţiei victimelor.
Am înţeles.
Crezi că i-au ucis pe toţi acei oameni?
- Se potriveşte cu profilul. - Cum adică?
A suferit o traumă fizică recentă.
Ar putea fi un eveniment declanşator. Există diferenţe mari între victime.
Nu avem cadavre. E posibil să fi trecut graniţa cu ele.
Două teritorii complet diferite.
Ca să faci asta, trebuie să fii inteligent,
organizat, mobil, cu condiţie fizică.
Pregătirea militară asigură aceste caracteristici.
Exact.
Se pare că vizează bărbaţi, femei, apoi din nou bărbaţi.
Ce îţi spune asta?
Pentru moment, nimic.
A luat legătura cu rudele?
Şi refuză să accepte un avocat.
- Este la interogatoriu? - Ne aşteaptă.
Tipul e militar SUA. A cerut să vorbească cu cei de la FBI.
Nu va vorbi cu nimeni altcineva decât cu persoana care crede el
că e la conducerea anchetei.
Sigur. Te voi duce la el.
A fost agitat?
Nici nu a clipit.
Ştie că suntem aici?
- I-am spus. - Bine.
Nu îl vei interoga?
Dacă intru acum, el va deţine avantajul.
Dacă aştept şi adun informaţii... voi domina discuţia.
Deci îl laşi să asude.
Să vedem ce descoperim în Detroit.
Nu cred că ajutoarele vor fi suficiente aici.
- Ţi se pare ceva ciudat? - Da, au organizat tabere.
Nu văd nicio persoană izolată faţă de ceilalţi.
Vagabonzilor nu le prea pasă de siguranţa grupurilor mari.
Dacă nu cumva ceva i-a speriat şi şi-au schimbat comportamentul.
Uită-te la asta. Traficanţii nu se ascund.
Prostituatele par să lucreze în grup. Dacă tipul ăsta a ucis 10 oameni,
nu văd cum ar fi putut să o facă fără martori.
Cum vrei să procedăm?
Să începem cu cea mai recentă victimă, să vedem dacă e vorba despre o crimă.
Tu ocupă-te de narcomani şi eu voi vorbi cu prostituatele.
Continuă să visezi.
Doamnelor, i-aţi văzut pe oamenii ăştia? Sau pe cineva care să arate aşa?
Ce mai faci? Ai văzut vreun tip care să arate aşa?
Nu?
Pot să îţi pun câteva întrebări?
Depinde ce întrebi.
- Îl cunoşti? - E Charles.
Nu-i ştiu numele de familie.
L-ai văzut certându-se cu cineva?
Charles era un drogat.
Drogaţii vor să fie lăsaţi în pace.
Ai zis că se droga. Ştii ceva ce nu ştiu eu?
Doar că a dispărut de două zile.
E ciudat pentru el să dispară două zile?
Mulţi oameni au dispărut în ultima vreme.
Şi când dispar, nu se mai întorc.
Probabil că asta se întâmplă des pe aici, nu?
Nici chiar aşa.
Azi o fată e pe străzi, în următoarea zi dispare.
Am încercat să fim unite, dar când trece vreun client eşti pe cont propriu.
Ce te face să crezi că oamenii ăştia nu pleacă, pur şi simplu?
Nu e atâta de uşor să te desprinzi de viaţa asta. Crede-mă.
Îl recunoşti pe bărbatul ăsta?
E tot timpul pe aici.
A încercat cineva să se ia de el?
Tipul are armă. Nu se ia nimeni de el.
Dar el se ia de voi, nu-i aşa?
Nu chiar.
Vreau să ştiu tot ce face tipul ăsta.
Cum vorbeşte, cum se mişcă.
Totul despre cum se poartă. Mă poţi ajuta?
Da, sigur.
- Morgan? - Suntem pregătiţi.
Sunt Aaron Hotchner. Sunt analist comportamental-şef la FBI.
Ai venit să mă analizezi.
Nu, am venit să îţi consemnez mărturisirea
şi să aflu unde ai aruncat cadavrele victimelor.
Sau mă faci să îmi pierd vremea?
Ţi-am dat nume. Ţi-am dat date.
Nu mi-ai spus şi unde ai aruncat cadavrele.
Ai fost sergent. Ai condus trupe, probabil că ai şi pierdut oameni.
Câţiva.
Cum s-ar simţi părinţii lor neştiind dacă sunt vii sau morţi?
Nu-mi ţine lecţii despre cum sunt anunţate familiile.
Am trecut prin asta.
Nimănui nu îi pasă de oamenii ăia. De ce mi-ar păsa mie?
Începem.
Ce vrei să spui?
Un interogatoriu nu începe cu adevărat până nu ajungi la prima minciună.
Tocmai asta e problema, William. Am vorbit cu oamenii de pe străzi.
Erai acolo în fiecare noapte. I-ai fotografiat.
Le-ai notat numele într-un carneţel.
Şi?
Aveai comportament mai degrabă protector, ca un militar care face inspecţia.
Te-ai străduit mult să mărturiseşti o crimă pe care nu ai comis-o.
Vagabonzii v-au zis că au dispărut oameni?
Dacă echipa mea este aici, înseamnă că există cazuri la care nu lucrăm.
- Ne iroseşti timpul. - 10 oameni morţi?
Nu e suficient pentru voi.
Am tot revăzut înregistrarea cu tine, la trecerea graniţei.
Ai aşteptat să iasă toţi grănicerii din post până să îl izbeşti cu maşina.
Dacă voiai să ucizi pe cineva, aveai ocazia să o faci.
Investighezi crimele astea sau nu?
Despre ce e vorba de fapt?
Vrei să te asiguri că le anchetăm?
Dacă aveai impresia că oamenii sunt ucişi,
trebuia să te duci la poliţia din Detroit.
Am făcut-o.
De trei ori.
Mi-au zis că oamenii pe care îi căutam doar dispăruseră.
Mi-au zis că aşa e viaţa pe străzi.
Şi tu crezi că oamenii pe care ţi i-am arătat au dispărut?
Cred că este o posibilitate.
Nu-mi da răspunsul diplomat.
Spune-mi ce s-a întâmplat cu o noapte înainte de trecerea graniţei.
Am numărat oamenii.
În fiecare seară preţ de o lună, cum făceam în Bagdad.
În acea seară am văzut că un băiat pe nume Charles nu era la locul lui,
aşa că i-am mai numărat o dată.
Nu a apărut?
Până dimineaţă, ştiam că s-a dus.
William... Oamenii nu fac ceea ce ai făcut tu pentru onoare.
O fac din iubire.
Pe cine căutai pe străzi în fiecare seară?
M-am întors acasă din Irak.
Primul lucru pe care mi l-a spus mama
a fost că surioara mea, Lee, trăieşte pe străzi.
M-a rugat să o găsesc.
Dar nu ai putut?
O dată am reuşit. Am adus-o acasă.
Am hrănit-o.
Îmi purta până şi plăcuţele de identificare... ca să-i aducă noroc.
După două săptămâni, a fugit din nou pe străzi.
Asta a fost tot.
William, ai atâtea informaţii despre celelalte potenţiale victime.
De ce nu şi despre Lee?
Le-am ascuns în locul pentru cauciucul de rezervă...
în maşina mea.
Trebuia să aştept până eram sigur...
că vă veţi implica.
William, eşti acolo?
Se întâmplă ceva rău. E întuneric.
Nu ştiu unde mă duce.
După aceea, se întrerupe semnalul.
E din aceeaşi seară când a plecat din casa mamei tale?
Hightower a solicitat un favor din parte Armatei.
Au triangulat apelul până la un releu de telefonie mobilă din Canada,
lângă graniţa din Port Huron.
Asta explică de ce a trecut în jurisdicţia voastră.
Şi era o cale sigură de a implica FBI-ul.
Ştia că vom investiga un cetăţean american reţinut pe acuzaţia de crimă.
- Şi îl crezi? - Da.
- Spune, Garcia. - Am veşti bune şi veşti proaste.
Am identificat traversările multiple ale graniţei pentru datele respective.
Problema este că sunt cu sutele şi din câte îmi dau seama
dacă permisul tău de conducere nu apare înregistrat
pentru infracţiuni anterioare,
poţi să treci pur şi simplu ca să schimbi 200 de dolari canadieni.
Aşa este. E cel mai aglomerat punct de trecere din America de Nord.
Mult trafic comercial, mai ales camioane.
Filtrele ar cauza prea multe întârzieri.
Deci avea, teoretic, trecerea liberă.
Şi odată trecută graniţa,
are în faţă doar pădure, unde poate ascunde cadavrele.
Canada Ontario
Nu înţeleg de ce trebuie să vorbim în privat.
Vream să ni-l predaţi în custodie pe William Hightower.
Nu pot face asta.
A documentat o posibilă plajă de victime în Detroit.
Este cea mai bună sursă de informaţie pe care o avem pe străzi.
A încercat să ucidă cinci grăniceri.
Nu poţi da o dimensiune personală chestiei ăsteia, Jeff.
Nu asta faci tu, te foloseşti de relaţia noastră
ca să mă determini să eliberez un prizonier?
Am tot respectul pentru ce m-ai învăţat, dar când vei pleca
eu va trebui să mai pot să îmi privesc oamenii în ochi.
Atunci fă tot ce poţi ca să îl prinzi pe făptaş.
Nu e aşa de simplu.
Eşti presat de sus?
Nu mă vor lăsa să îl transform pe William Hightower într-un erou.
Făptaşul ucide în cicluri de două şi de trei zile.
Ceea ce înseamnă că e pe cale să se întoarcă la "vânătoare".
Predă-l în custodia FBI-ului cât este în Detroit.
Când se va închide cazul, va reveni sub jurisdicţia voastră.
În curtea ta, tu decizi.
Ei bine... să mă concedieze dacă doresc.
Se spune că te înveţi cu asta.
Dar acum doar doare ca naiba.
Am dori să ne însoţeşti în Cass Corridor.
- Şi ce să fac acolo? - Ce faci tu de obicei.
Vom efectua verificări de seară. Tu ai deja cunoştinţe acolo.
Dacă se întâmplă ceva, vom reacţiona mai rapid
şi vom avea mai mulţi oameni.
Poliţia din Detroit ne va ajuta?
Acum vorbim cu ei despre asta.
William Hightower. Da, îmi amintesc de el.
Era sincer. L-am compătimit.
Dar nu te-ai prea interesat de cazul lui.
Familiile nu vor să ştie ce facem noi.
Ar prefera să creadă că cineva a murit
decât să accepte că se prostituează în Chicago sau în Toronto.
Credem că William Hightower are dreptate.
Aţi putea avea de-a face cu un criminal în serie.
Am dori să obţinem acces la dosarele voastre.
Lăsaţi-ne analiştii să consulte rapoartele din ultimele câteva luni
să vadă dacă apar schimbări în modelele infracţionale
care ar putea avea legătură.
Pot face asta.
Am dori şi să le dăm colegilor tăi
profilul psihologic când îl vom finaliza să vedem dacă apare ceva.
În regulă. Cum a reuşit să convingă FBI-ul să se intereseze de caz?
A intrat cu maşina în postul de pază de la graniţă din Port Huron
şi apoi a mărturisit că a ucis 10 oameni.
- Serios? - Da.
Ce număr de victime a dat?
Posibil 11, inclusiv sora lui.
Da, doamnă, acum îi considerăm doar dispăruţi.
Când voi avea mai multe informaţii, vă voi anunţa. Bine.
Cum merge?
Majoritatea celor fără adăpost nici măcar nu sunt din Detroit.
Nu cunoaştem numele de familie ale majorităţii lor.
Nici oraşele de origine.
Dacă nu apare pe undeva un raport de persoane dispărute,
e aproape imposibil.
Probabil că familiile celor mai mulţi
au renunţat de mult timp la speranţa că îi vor revedea.
O mamă nu ar renunţa niciodată.
Îmi poţi da raportul de arestare al lui William Hightower?
- Da, Garcia. - Sherlock, sunt Watson.
- Cred că am descoperit ceva. - Ce anume?
Am verificat cazurile de crimă din Detroit din ultima lună
pentru că Derek şi Emily credeau că apar atacuri sau tulburări
- având legătură cu făptaşul nostru. - Şi?
E foarte ciudat, dar în cinci dintre nopţile când au avut loc răpiri,
rapoartele poliţiei din Detroit consemnează jafuri în unităţi medicale.
Ce fel de unităţi medicale?
Un spital, o bancă de sânge, o companie de produse medicale, Crucea Roşie...
Ce face, fură narcotice?
Tocmai asta e. Nu e un soi de "cowboy" de farmacie.
El ia anestezice, produse de sterilizare şi siringi.
Niciun narcotic.
Garcia, care sunt aceste locuri?
Putnam Street, St. Antoine, East Hancock, bulevardul Martin Luther King.
Toate sunt în zona Cass Corridor.
Ai o listă cu alte lucruri pe care le-a furat?
Perfuzii, pompe de infuzii, rezerve de sânge grupa 0-negativ,
tuburi toracice, suturi din mătase, plasturi.
Garcia, mulţumesc mult.
Nu ai cum să ştii din întâmplare cum să foloseşti o pompă de infuzie intravenoasă.
Sau că grupa 0-negativ este singura care se i potriveşte oricărei persoane.
Îi voi spune lui Hotch că noi credem că ştim ce face cu ele.
Cred că făptaşul pe care îl căutăm este un sadic sexual.
Înseamnă că pentru el tortura devine un substitut al sexului.
Faptul că fură echipament medical ca agenţi de sterilizare şi anestezice
ne spune că face experimente sau operaţii pe victime.
Credem că simte satisfacţie
ţinându-şi victimele în viaţă pentru a îndura şi mai multă tortură.
Selecţia obiectelor furate este foarte specifică,
ceea ce ne face să credem că are pregătire medicală.
Verifică fişele disciplinare din spitale, din şcolile de medicină
şi din centrele comunitare de sănătate.
Trebuie să i se fi observat comportamentul.
Individul s-ar fi oferit voluntar să îndeplinească proceduri dureroase.
Şi ar petrece mult timp examinând o mână ruptă sau un abdomen umflat.
După o zi lungă, atunci când tot ceilalţi sunt epuizaţi
după traumele multiple
şi trupurile mutilate,
el şi-ar invita colegii într-un bar pentru a vorbi despre muncă.
Ştim la ce vă gândiţi.
Un profil e util, dar cea mai bună şansă să îl capturăm
este să îl prindem în flagrant.
Făptaşul este extrem de inteligent şi în mod clar e organizat.
A reuşit să răpească victime cu abilităţi foarte diferite,
de fiecare dată fără martori.
Ne coordonăm cu poliţia şi cu agenţii de pe teren din Detroit.
I-am cerut sergentului Hightower să ne fie ghid pe străzile din Detroit
- câtă vreme e în custodia noastră. - Asta este tot.
Pentru întrebări, vorbiţi cu mine sau cu unul dintre agenţi.
Ce caută ea aici?
I-am anunţat pe toţi membrii familiilor pe care i-am putut găsi.
Nu ai niciun drept.
- E fiica ei. - Nu. Este altceva...
să creadă că Lee doarme pe străzi.
Nu vreau să ştie că există un criminal în serie în libertate.
- Ştim cum se va sfârşi totul. - Nu e aşa.
Tot ce am făcut a fost să încerc să aflu adevărul ca să o protejez pe ea.
Nu vreau să trăiască pentru speranţă.
- Există şi lucruri mai rele. - Te înşeli.
Veştile proaste ne opresc o vreme, dar apoi trecem mai departe.
Speranţa este paralizantă.
Ai făcut o prostie.
- Da, doamnă. - Vino încoace.
Toţi aceşti oameni au dispărut?
- Aşa credem. - Aveţi suspecţi?
Nu. Dar avem o strategie pentru a încerca să îl prindem.
Şi William ne ajută.
Fiica mea... sunt şanse să mai fie în viaţă?
Este posibil.
Ştiţi ce le face?
E greu de determinat.
Departamentul de poliţie din Detroit Secţia 13
Îţi mulţumesc că m-ai crezut.
William, vreau să înţelegi că indiferent dacă îl prindem,
probabil vei face închisoare în Canada.
Pot trăi cu gândul ăsta.
Dle detectiv Tay Benning, el este agentul special Aaron Hotchner.
Ce mai faci?
El este William Hightower. Ne va ajuta pe teren.
Ei sunt agenţii Prentiss şi Morgan, dle detectiv Benning.
Ne-am cunoscut.
Îmi pare rău că nu am investigat dispariţia sorei tale.
Ar trebui să ne despărţim
şi să ne ocupăm de potenţialele victime, bărbaţi şi femei.
- Bine. - Noi ne ocupăm de bărbaţi.
Voi face eu prezentările.
Ţineţi telefoanele la îndemână. Dacă cineva nu este la locul său,
detectivul Benning poate oferi un nume şi o descriere
patrulei noastre pe cât de repede posibil.
Chiar crezi că va răpi altă persoană?
În curând. Diseară, mâine.
Ştim că acţionează într-un cerc restrâns.
Întrebarea este de ce alternează victimele, bărbaţi şi femei?
De ce răpeşte bărbaţi?
Ce vrei să spui?
Am spus că îi vede pe aceşti oameni ca fiind neimportanţi.
Nu contează dacă sunt bărbaţi sau femei.
Pentru un sadic, nu contează sexul victimei.
Tortura însăşi reprezintă actul sexual.
Dar nu ar fi mai uşor să acosteze o prostituată?
Are dreptate. O prostituată s-ar urca în maşină cu făptaşul.
Este o victimă pe care o poate izola cu uşurinţă, fără martori.
Mama lui Hightower mai este aici?
Se odihneşte în biroul meu.
J.J., vezi dacă e dispusă să vorbească cu noi.
Vreau să aflu tot ce se poate despre fiica ei.
Între timp, trebuie să ne dăm seama cum separă victimele bărbaţi de grup.
Şi să sperăm că Hightower ne va ajuta să facem progrese pe stradă.
Grupul acesta va rămâne aproape de zona bulevardului Cass.
Stau de obicei pe la colţurile clădirilor. Nu se îndepărtează.
Cum am zis întâia oară când am venit aici...
nu e uşor să izolezi pe cineva.
Totul este la vedere.
El este Walter Patterson.
Mi-a arătat cum merge treaba.
Walter!
Ei sunt detectivul Benning şi agentul Morgan. Au nevoie de tine.
Ştiţi că şi-a pierdut sora mai mică, nu?
Da, ştim.
Daţi de ştire.
Nu au venit să facă probleme nimănui.
Ai grijă de tine.
Ce vrei să ştii?
Ce anume te determină să te separi de ceilalţi oameni de aici?
Nimic.
Trebuie să fie ceva. Mergi la baie? Cauţi ceva de mâncare?
Droguri? Femei?
Toţi au mare grijă acum.
Oamenii au secrete, chiar şi pe stradă, Walter.
Singurul lucru pe care-l ţin secret sunt banii.
Avem trei persoane despre care nu ştim nimic.
Acestea sunt fotografiile lor?
Aţi văzut-o pe vreuna dintre fete plecând cu vreun client?
Le-am văzut pe Monica şi pe Sasha. Nu ştiu nimic despre Kelly.
Ştii unde s-ar putea duce?
E o parcare lângă parcul Cass.
Fetele îşi pun clienţii să parcheze acolo.
Dle detectiv Benning, trimite toate unităţile la parcul Cass.
Rămân pe fir.
Şi Kelly? Există vreun motiv pentru care să nu o fi văzut plecând?
Nu ştiu. Poate nu eram atentă.
- Deci a fost aici mai devreme. - Da.
Avea vreun motiv să plece pe furiş?
Nu ştiu ce învârte. E nouă pe aici.
Poliţia din Detroit a confirmat
că două prostituate erau cu clienţii lor în parcarea de lângă Parcul Cass.
Deci lipseşte o fată.
O cunoşteai pe Lee, sora lui William?
Mă rezolvi?
Spune-le dacă o cunoşteai pe sora mea.
Da, o cunoşteam.
Şi-ar fi dus undeva anume clienţii?
Poate într-un loc unde nu se duceau celelalte fete.
Nu o făcea tot timpul.
Încerca să facă rost de o slujbă normală, dar apoi revenea aici.
Cu vreo lună jumătate în urmă a zis că pleacă.
Atunci am dus-o acasă la mama.
De atunci nu am mai văzut-o.
Lee a dispărut, l-am implorat pe William să o găsească,
dar am fost nedreaptă cu el.
Sigur voia să o găsească la fel de mult ca dv.
Abia revenise acasă. Îşi pierduse piciorul şi făcea fizioterapie.
Nici nu realizase încă ce se întâmplase cu el.
- Dar a găsit-o. - Prima oară.
S-a întors acasă două săptămâni şi am trimis-o la terapie.
I-am obţinut şi ajutor social.
Ce s-a întâmplat?
La o zi după ce a primit primul cec, a dispărut.
- Staţi, ce dată era? - Pe data de 2.
- Dacă asta este? - Ce anume?
Lee Hightower a fost răpită pe data de 2,
după ce a încasat un cec de la asistenţa socială.
- Şi? - Priveşte datele răpirilor.
Toţi bărbaţii au fost răpiţi în jur de prima şi de a 15-a zi a lunii.
Când sunt emise cecurile cu ajutoarele sociale.
Dacă nu alternează intenţionat bărbaţii şi femeile?
Dacă asta e calea prin care îşi izolează victimele?
Crezi că le poate prinde singure după ce îşi încasează cecurile?
Şi în restul lunii este nevoit să acosteze prostituate.
Asta ar explica modelul.
Trebuie să aflăm de unde îşi iau aceşti bărbaţi banii pe cecuri.
Nu le ştim numele de familie. Nu îi putem găsi.
Morgan, află cum îşi încasează oamenii fără adăpost cecurile de ajutor social.
- Garcia. - Domnule.
Vreau să afli dacă Lee Hightower a încasat vreodată un cec.
Ok. Tastez cât de repede pot.
Walter!
Când cineva de aici primeşte ajutor social, unde se duce să-şi ia cecul?
- Depinde ce vrea. - Cum adică?
Cecurile astea au opţiuni.
Îl cheltui ori pe mâncare ori pe adăpost.
Bine.
Mulţi dintre cei de aici nu vor nici mâncare nici adăpost.
Ăsta este unul dintre secretele legate de bani despre care îmi spuneai?
Pe Third este un motel.
Greyburn Lodge, strada Third nr. 43608.
Lee Hightower şi-a încasat cecul pe data de 2.
Îţi primesc cecul cu 30 de cenţi la dolar dacă nu le ocupi camera.
Deci pleci cu bani de droguri, dar rămâi pe străzi.
Drogaţii nu spun nimic.
Nu vor să ştie cineva că au atâţia bani.
Asta explică de ce sunt singuri.
Şi ar încerca să-şi cumpere o doză.
Dacă ar crede că un individ e traficant, s-au duce direct la el.
- Walter, mulţumesc. - Mulţumesc.
Nu cheltui toţi banii într-un singur loc, draga mea.
- Ce se întâmplă? - Poliţia.
FBI. L-ai văzut pe vreunul dintre aceşti bărbaţi?
- Poate. - Nu "poate". "Da" sau "nu".
Le-ai dat bani în schimbul cecurilor de ajutor social?
Eu au nevoie de bani şi eu fac afaceri, nimeni nu are de suferit, oameni buni.
Garcia, vezi când a fost aici sora lui William în noaptea dispariţiei sale.
- Şi ceilalţi au fost aici. - Ai văzut-o pe fata asta?
Da, a fost aici acum vreo 15 minute.
A abordat-o cineva când a plecat?
Peste drum era un traficant. El stă acolo şi ei îi dau semnalul.
Ştii cum îl cheamă?
Nu, nu i-am văzut niciodată faţa. Doar maşina. Toţi merg la el.
Asta este.
Trimite fotografia asta fiecărui agent, la fiecare punct de trecere a frontierei.
Maşina este un sedan american de culoare închisă.
Vreau să fie percheziţionate complet
maşinile care se potrivesc cât de puţin descrierii.
Îţi mulţumesc că ai riscat cu Hightower.
Îţi mulţumesc că ai avut dreptate.
- Ceva? - Nu, dle.
Nu! Nu!
Cred că a încercat să treacă graniţa cu cel puţin o oră în urmă.
Ştim ceva de la celelalte posturi de pază?
Am trimis agenţi la fiecare punct cunoscut pentru trafic de droguri. Nimic.
Făptaşul e inteligent. Planul său este bine documentat.
Cred că foloseşte aceleaşi puncte de trecere.
Există vreo rută comercială pe care ar fi putut să o studieze în prealabil?
Nu e nimic marcat.
Vânătorii ar putea cunoaşte terenul. Însă nu ar fi consemnat pe nicăieri.
- Dar "calea ferată subterană"? - Cum adică?
În timpul Războiului Civil, Detroit era ultima oprire pentru un sclav
care încerca să fugă în Canada.
Pe aici se trecea graniţa.
Are dreptate.
Dar nu există repere istorice care să marcheze locurile de trecere.
Dacă îmi amintesc bine,
au construit o serie de conace victoriene de-a lungul apei
ca să indice trecerea sigură.
Unele dintre ele ar putea exista în continuare.
Ştim că apelul sorei tale a fost urmărit până la un releu de lângă Port Huron.
Trebuie să fi fost prin apropiere când a trecut graniţa.
- Garcia. - Prezentă.
E posibil să compari hărţile din timpul Războiului Civil
cu casele în stil victorian
care încă mai există în zona Port Huron?
Voi considera că este o întrebare retorică şi...
Am găsit una. La vreo 5 km spre sud de Blue Water Bridge.
- Îmi transferi harta pe GPS? - Imediat.
Mulţumesc. Prentiss, tu şi William veniţi cu mine.
Voi rămâneţi aici.
E posibil să fie nevoie să ne mişcăm de urgenţă.
Garcia e sigură că acesta este locul?
Casa este pe pământ. Accesul dintre apă s-ar face pe aici.
Nu e nimic.
Să ne separăm. Cursul de apă este acolo.
Aici!
Se pare că are maşini pregătite pe fiecare mal al apei.
Nu are număr de înmatriculare.
Garcia, vreau să verifici o serie de motor.
379-N...
2-P-44.
Ai notat?
Vehiculului este al lui Mason Turner.
Ce ştii despre el?
Are 39 de ani, a plecat la facultate în Toronto,
a absolvit Institutul Medical Michigan în 2002, al doilea din promoţia sa,
a început să lucreze la o organizaţie de sănătate publică din Detroit.
L-am prins. Ai şi adresa?
Da. Pare să fie o fermă.
Te rog... nu face asta.
Nu voi spune nimănui. Doar dă-mi drumul.
Nici măcar nu ştiu unde suntem.
Te rog, nu face asta. Te rog!
Cine este?
Voi patru rămâneţi pe exterior. Eu intru în casă.
Am mai luptat pe teritoriu străin.
Nu te duci acolo neînarmat.
Nu-ţi pot da o armă, William.
Am 10 de serviciu activ.
Cel pe care îl vom găsi e posibil să îţi fi ucis sora.
Am nevoie de răspunsuri. Dacă îl împuşc, nu obţin nimic.
Îmi pare rău. Stai pe lângă mine.
Poate nu va fi uşor de acceptat ce vom găsi.
Trebuie doar să ştiu.
Prentiss. Uită-te.
Suntem în locul potrivit.
- Dle, vă simţiţi bine? - Cine naiba eşti?
V-a făcut cineva asta?
Plecaţi naibii din casa mea!
Sunteţi Mason Turner?
Nu e treaba voastră.
E făptaşul nostru?
Opreşte-te! Nu!
Nu! Nu!
Cine naiba sunteţi?
Eşti Mason Turner?
Doctorul Turner.
Ea este sora mea, Lee Hightower. A fost cumva aici?
Îmi spune şi mie cineva ce naiba se întâmplă?
Suntem de la FBI.
Colaborăm cu poliţia canadiană într-o anchetă.
Nu v-am invitat în casa mea.
În casa mea canadiană.
Acum ştergeţi-o de aici până nu chem autorităţile.
Dle, am fost invitaţi aici de autorităţi.
Sună la 911.
911. Care este urgenţa?
Sunt d-rul. Mason Turner, Scott Road nr. 11712.
Nu va fi nevoie.
Vreau să dispară oamenii ăştia din casa mea.
Nu au niciun drept să se afle aici.
Agent Rossi, agent Hotchner, putem vorbi puţin, vă rog?
Ajutor!
Aţi auzit asta?
Ce?
A fost un ţipăt?
Ceva?
Nici nu ştiu din ce direcţie venea.
Ăsta e un alt motiv pentru care urăsc pădurea asta nenorocită.
Distorsionează sunetul.
Ai zis că el este făptaşul.
Totul ne trimite la el, inspectore.
Profilul era corect.
Omul acesta pare capabil să răpească pe cineva?
Linişteşte-te, Jeff.
Am lăsat un suspect care a încercat să îmi ucidă grănicerii
să iasă din închisoare,
un om care a mărturisit comiterea crimelor pe care le anchetăm,
pentru că v-am crezut.
Şi te-ai înşelat.
Nu pare întotdeauna logic de la început.
Nu.
Îmi duc prizonierul înapoi la secţie, apoi puteţi pleca acasă. Scuzaţi-mă.
Frumos.
Ce e chestia aia?
Nu ştiu atât de multe despre fermele de porci pe cât ai crede.
Prentiss. Este urma unei mâini. Şi ăsta pare a fi sânge.
Doamne.
Hotch! Lada de lângă porci... pare să fie pentru gunoi.
E plină doar cu pantofi însângeraţi,
de mărimi diferite, pentru bărbaţi şi femei.
Am spus că noi căutăm 10 persoane dispărute?
Cred că sunt peste 100 de perechi de pantofi în lada aia.
Sunt... Sunt ai victimelor?
E posibil.
De ce doar pantofii? Unde sunt cadavrele?
Nu cred că vom găsi vreun cadavru, băieţi.
Porcii sunt omnivori. Mănâncă orice.
Şi prin asta vreau să spun... orice.
- Ce s-a întâmplat? - Îţi voi scoate cătuşele.
Ce se întâmplă?
Încă nu suntem siguri, William.
- Mi-aţi găsit sora? - Nu.
Dar...
Ştii cumva ce pantofi purta când a dispărut?
Pantofi? Nu...
Bedwell se simte bine?
Îşi va reveni. A chemat aici fiecare poliţist din Ontario.
Aţi găsit pe cineva în casă?
Pe Mason Turner.
L-aţi arestat?
- Nu chiar. - Dar nu pleacă nicăieri.
Este tetraplegic.
Paralizat de la gât în jos. J.J. este acum alături de el.
Asta este o apărare foarte bună pentru el.
Voi vorbi cu el.
Morgan, ai numărul de contact al detectivului din Detroit?
Benning? Da.
Ne trebuie cazurile lor de persoane dispărute pentru identificări.
Corect.
Cred că acest laptop este singurul lui mijloc de comunicare.
Asta înseamnă date, înregistrări.
Centrul tehnic F.B.I., unde ar trebui să fiţi atenţi la fata din culise.
Garcia, vreau să vii urgent în Ontario
la ferma înregistrată pe numele făptaşului.
Da, dle. Ce să aduc cu mine?
Trebuie să recuperăm datele de pe un laptop.
Îţi spun mai multe când ajungi. Nu vreau să vorbim la telefon.
- Ia următorul zbor, Garcia. - Bine. Vin.
Doamne... Nu vrea să vorbim la telefon.
Nu cred că vom mai fi în Kansas...
Reid, spune-i lui Bedwell că vom avea nevoie de un mandat
ca să examinăm laptop-ul şi hard-discurile. Reid.
- Cât timp crezi că va dura? - Să obţinem mandatul?
Nu. Ca porcii să...
După mărimea şi condiţia cadavrului când este aşezat în ţarc,
nu ar merge prea repede. De ce?
Deci Kelly nu a fost pusă aici.
E încă pe aici, pe undeva.
Părinţii mei mă vor căuta.
Sunt oameni importanţi.
Auzi?
Mai bine mi-ai da drumul.
Vorbesc serios!
Vei avea mari probleme dacă nu o faci.
Mă auzi? Îmi pare rău. Îmi pare rău!
Cred...
că au nevoie de ajutor afară.
Da, dle.
S-a întâmplat ceva acolo?
Ştii ce am găsit.
Cum aş fi putut să o fac? Vedeţi că sunt paralizat.
Nu atinge asta.
Ştii exact ce e acolo.
Ai văzut totul.
Pune-l la loc.
Îţi place să priveşti, nu-i aşa?
Asta nu e jurisdicţia ta.
Nu te voi aresta.
Încetează!
Telefonul. Sună la... Nu.
Nu-mi poţi face asta.
Nu-ţi fac nimic.
Da fapt, nici nu trebuie să vorbeşti cu mine.
Cum ai zis, nu am jurisdicţie aici. Dar...
Aproape fiecare poliţist din Ontario vine acum către această fermă
şi ei au jurisdicţie.
Aici s-au întâmplat nişte lucruri foarte grave şi vor descoperi totul.
Mason...
Câte victime sunt?
100? Mai multe?
Ştii măcar un număr sigur?
- Am nevoie de oglinzile mele. - Nu.
Ai nevoie de ceva care să te facă să semeni mai puţin cu monstrul
care ştim amândoi că eşti cu adevărat.
Cum îmi poţi spune asta?
Nu am pus mâna pe nimeni.
Trebuie să îmi spui unde este celălalt tip
înainte să o ucidă pe Kelly, ultima ta victimă.
Cât timp mai are, Mason?
Cât timp ţi-a mai rămas până să nu mai pot spune
că m-ai ajutat?
- Nu, nu, nu, nu. - Cred că am o contuzie.
- Trebuie să ajung la spital. - Fără spitale!
Nu le voi spune despre tine. Doar lasă-mă la un spital.
Spitalele sunt nişte locuri rele!
Trebuie să mă consulte un doctor.
Mason spune că fără spitale! Niciodată la spital!
Bine, nu mergem la spital.
E fratele meu... Lucas.
E nebun. El a făcut totul.
Tot el mi-a făcut asta.
Voiam să îl opresc. Dar cum aş fi putut să o fac?
De ce nu ai cerut ajutor?
Am încercat o dată, dar a aflat.
M-a bătut. Aproape m-a ucis.
Nu înţelegi cum este să fii complet vulnerabil în faţa cuiva
care e capabil de lucrurile pe care le-a făcut el.
Unde este acum?
Mi-aş dori să te pot ajuta.
Nu ştiu ce face când mă lasă aici.
Are o fată cu el.
O tânără din Detroit.
Atunci ar trebui... să te rogi pentru ea.
În cealaltă cameră este o fotografie cu el.
A fost făcută cu ani în urmă, dar încă mai arată aşa.
Te avertizez...
Este nebun şi e foarte mare.
E neobişnuit de puternic.
Când îl veţi găsi, să îi avertizaţi pe toţi...
că dacă nu îl ucideţi primii, vă va omorî el pe voi.
Bine. Da.
Judecătorul va semna mandatul pentru laptop mâine dimineaţă.
Tehnicianul nostru ar trebui să ajungă aici până atunci.
Vin unităţile de căutare.
Mai este şi unitatea noastră de intervenţii de urgenţă,
oamenii vor fi înarmaţi în caz că descoperim ceva.
Când va afla presa, familiile celor dispăruţi vor da năvală aici.
Am nevoie de nişte ofiţeri în uniformă care să mă ajute.
Haide, să vă instalăm.
Morgan, vreau să supervizezi strângerea probelor.
Nu cred că ofiţerii au mai văzut o astfel de scenă a crimei.
- A mai văzut oare cineva? - Avem o fotografie.
El este Lucas Turner, fratele lui Mason.
După Mason, el e făptaşul.
Mason pretinde că şi el este o victimă.
Mason ştie unde ar duce-o Lucas pe fată?
Susţine că nu are habar.
Reid, tu te ocupi de Lucas.
Verifică-i camera, lucrurile, caută orice ne-ar spune unde s-ar putea duce.
- Mă ocup de asta. - Încă ceva.
Mason m-a avertizat că fratele lui este extrem de psihotic.
Spune că nu se va lăsa capturat fără să lupte.
Prentiss, J.J. să dea fotografia şi descrierea presei.
Când vor ajunge aici, pune ziariştii să ne ajute.
- Cineva va observa un tip atât de masiv. - Sigur.
Dave.
"După Mason", "Mason pretinde". Mi se pare că nu îl credeţi.
A zis şi că nu ar trebui să încercăm să vorbim cu fratele lui.
Că ar trebui mai întâi să tragem.
Acesta e ori un sfat care ne va fi de ajutor...
ori o cale ca noi să ştergem urmele.
Oricum, e o familie pe cinste.
Dacă aveţi fotografii, le pot primi.
Ofiţerii de poliţie pot răspunde la întrebările despre cei dragi.
Andre, asta e lenjeria făptaşului.
Nu par să fi fost spălate de ceva timp,
- aşa că pot păstra mirosul lui. - Am înţeles.
Mandatul.
Puteţi să îi cercetaţi fişierele şi hard-discurile.
Minunat.
Să îl punem în aplicare.
- Garcia, găseşte ceva. - Da, dle.
Agent Morgan.
- Ai ajuns repede aici. - Detroit nu e chiar aşa de departe.
Ai adus documentaţia cazurilor?
- Am găsit 35 de cazuri de dispariţii. - Asta e tot?
Nu ajunge?
- 89 de perechi. - 89?
Până acum.
Doamne.
Nu cred că Dumnezeu a mai pus piciorul pe aici de mult timp.
- Cum se simte? - Tu cum te-ai simţi?
A cerut ajutor şi nimeni nu i-a căutat sora.
Am făcut tot ce puteam.
Să-l ignoraţi a fost tot ce puteaţi face?
Nu aveam suficient personal.
Pentru voi ăştia sunt oameni de care vă puteţi lipsi, nu-i aşa?
- Nu e drept. - Nu?
Agent Morgan! Poţi veni aici, te rog?
Ia dosarele cazurilor.
Mason spune că fratele lui doarme uneori pe canapeaua din sufragerie
sau dispare câteva zile în şir.
- Nu are o cameră? - Din ce spune Mason, nu.
Mai caută. Au locuit aici toată viaţa.
Trebuie să fie ceva aici care să ne dea o idee despre cine este.
- Asta e proprietatea mea personală. - Nu mai este.
- Ţi-am arătat mandatul. - Puteţi cerceta proprietăţile fizice.
Aceasta e proprietate intelectuală. V-am ajutat.
V-am spus tot ce ştiam.
Dacă aceasta este toată implicarea ta,
atunci pe acest computer nu ar trebui să fie nimic
ce nu ţi-ai dori să vedem.
Ai nevoie de ceva, Dave?
Nu. Eu şi Mason ne distrăm de minune. Nu-i aşa, Mason?
Odată mi-am văzut fratele sugrumând un om cu atâta forţă,
încât i-a curs sânge din orbite.
Nu sunt prostii.
Chiar îi curgea sânge.
Poate fi foarte instabil...
când lucrurile nu ies cum vrea el.
Încerci să mă sperii?
Îţi spuneam doar.
Ar fi bine să te grăbeşti să o găseşti pe fată, sau...
o va rupe în bucăţi.
Ar trebui să te sune cineva pe acel telefon?
Nu trebuie să îl ascunzi. Încerc să te ajut.
Poate că nu ai reţea aici.
- Suntem sub pământ? - Ce?
Pereţii arată de parcă am fi sub pământ.
Dacă e aşa, probabil că aici nu îţi funcţionează telefonul.
- Nu funcţionează? - Nu şi dacă suntem sub pământ.
William.
Ai descoperit ceva?
Mi le-a cerut.
Înainte să mă întorc acolo, înainte să îmi pierd...
William, îmi pare foarte rău.
Nu voia să mă întorc pe front.
De parcă ar fi ştiut ce urma să se întâmple.
Trebuia să o ascult.
Hotch. Trebuie să ies de aici.
Unde te vei duce?
Mă voi alătura lui Prentiss pentru căutare.
Nu mai pot sta aici.
Bine. Ţinem legătura.
Dacă aştepţi să te sune cineva, nu o va face.
Întotdeauna sună.
- Îţi spun eu, nu are cum. - Întotdeauna sună!
Dar dacă nu are reţea, nu o poate face.
Reid.
Aici, sus. Am descoperit unde doarme.
Deci Mason minţea?
Nu pot să cred că nu ştia că fratele lui stă în hambar.
E ceva aici care să ne ajute să îl găsim?
Nu, încă nimic. Dar îţi voi spune o chestie...
- Mă îndoiesc că e psihotic. - De ce?
Are o colecţie de desene aici care sugerează
că este ori autist ori că suferă de un handicap mental moderat.
Cazurile de retardare şi psihoză la acelaşi subiect sunt extrem de rare.
Mai degrabă nu înţelege în întregime actele pe care le comite.
Există ceva care să sugereze o natură violentă?
Nimic din desene. Însă dau de înţeles că îl supraveghează cineva.
Este foarte copilăros.
Cred că atunci când îl vom găsi va fi speriat şi confuz.
Crezi că se va împotrivi?
Da, nu ştiu... Poate.
Hotch.
Ai avut vreodată sentimentul că un caz nu se va sfârşi cu bine?
Reid, mai caută. Fata are nevoie de noi.
Poate ar trebui să ieşi afară.
- Ce? - Şi să te plimbi până eşti sunat.
Nu.
- Ar trebui să te duci. - Mă va suna!
Nu spune că nu mă va suna!
- Nu spune că nu mă va suna! - Mami! Mami! Mami! Te rog!
Ajută-mă.
Mami?
Vreau să plec. Vreau acasă. Mami!
Eşti alături de această echipă de doi ani, nu-i aşa?
- Aproape că se împlinesc trei. - Eu am şapte ani la activ.
Doar la asta m-am gândit toată ziua...
în tot timpul cât am lucrat la U.A.C., muncind aproape nonstop,
fără să am vreo viaţă reală, în timp ce fraţii ăştia au ucis 89 de oameni
şi noi habar nu am avut.
Acum ştim. Şi îi vom face să plătească.
Dar câţi alţii mai sunt, Prentiss, care vânează şi ucid?
Indiferent ce am face, oricât de mult am munci,
oricât de buni am fi la ce facem, nu se va sfârşi niciodată.
Am găsit nişte semne în faţă.
La limita copacilor.
Probabil că a intrat în apă.
Dacă pierd câinii mirosul, va fi ca un ac în carul cu fân.
Poate ar trebui să ne despărţim,
să căutăm pe ambele părţi are cursului apei.
Poate că a ieşit la mal undeva, în amonte.
Câtă vreme nu trebuie să stau la ferma de porci, mi-e bine.
Bine, sistem de apărare, să vedem ce-ţi poate pielea.
Bang! Ca în Berlin,
se mai prăbuşeşte un zid şi lumea ni se deschide în faţă.
Iată-te, miez al problemei.
Schimbăm parola... să alegem "Oz".
Astăzi mă simt ca Dorothy Gale.
Mătuşica Em ar fi atât de mândră...
- Nu! - Îmi pare rău, îmi pare rău.
Ce?
Mas... Mason spune că mă înfurii prea rău.
Cum te cheamă? Pe mine mă cheamă Kelly.
Mason spune că fără nume.
Mason nu vrea să fim prieteni?
Prieteni?
Garcia?
- Făceau experimente. - Experimente?
Fără succes.
A încercat să se vindece.
Ar fi fost mai bine dacă era degeaba?
Erau oameni.
Erau imigranţi, narcomani şi prostituate.
Era inutili pentru societate.
Le-am dat şansa de a fi parte dintr-un leac.
Să fie utili.
- Dar asta... - Asta e ştiinţă.
Nu, nu este.
Aţi obţinut nişte informaţii de pe laptop-ul meu. Şi ce?
Care juriu va crede că am avut puterea de a ucide pe cineva?
Nu mă pot mişca de la gât în jos de şapte ani.
Chiar dacă m-aţi putea acuza de ceva...
ce pedeapsă ar fi mai cruntă decât viaţa pe care o duc deja?
Găsiţi-l pe idiotul de frate-miu.
Luaţi-vă "livra de carne" şi lăsaţi-mă naibii în pace.
Nu.
Nu e nimic. Îmi poţi spune cum te cheamă.
Lu-Lucas.
Ai un nume frumos.
Un nume foarte frumos.
Ai ceva de mâncare, Lucas?
Mâncare?
Mi-e foame. Am vomitat totul când mi-a fost rău.
Trebuie neapărat să mănânc.
- Bine. - O, nu. Aşteaptă.
Credeam că suntem prieteni.
Nu trebuie să mă legi, Lucas.
M-Mason spune că întotdeauna...
Mason nu vrea să fim prieteni, îţi aminteşti?
Nu trebuie să mă legi, Lucas. Aşa se poartă prietenii.
Trebuie neapărat să mănânc.
Bine.
Făceau experimente.
- Regenerarea coloanei vertebrale? - Probabil.
Clar încerca să se vindece.
Recolta celule stem? Echipamentul e prea primitiv.
Nu avea cum să meargă.
Ai fost procuror, Hotch. Ai putea obţine condamnarea tipului ăstuia?
Un tetraplegic care în mod clar nu a atins vreodată o victimă?
Nu ştiu. Trebuie să ne concentrăm pe Kelly.
Nu ne putem bate capul acum cu alte lucruri.
Ar putea scăpa nepedepsit.
Prentiss, cineva se furişează la 27 de metri în faţa mea.
Recepţionat.
FBI! Nu mişca!
Mure.
Ce naiba te-a apucat?
- Îmi pare rău, dle Lang. - Pot pleca?
Nu încă, dle.
L-ai văzut pe... omul acesta?
- Este Lucas Turner. - Îl cunoşti.
Toţi îl cunosc pe Lucas. E cam... slab de minte.
Dacă aşteptaţi suficient, o să se întoarcă acasă.
- Pot pleca? - Da, dle. Mulţumim.
Ce crezi că e în geantă?
Sunt sigur că nu vreau să ştiu.
Sunt delicioase, Lucas.
Îmi dai nişte apă?
- Am apă. - Îmi dai şi mie?
Ai o casă tare frumoasă, Lucas.
Asta nu e o casă.
Ferma este casa noastră.
Şi asta ce este?
Aici vânăm.
Eu, tata şi fratele meu am construit-o.
Dar apoi a murit.
- Fratele tău a murit? - Ce?
- Ai zis... - Mason nu a murit.
A căzut de pe hambar, dar nu a murit.
Nu-i nimic. Îmi pare rău, Lucas.
Eu... am grijă de el.
Nu e nimic. Am greşit.
Nu... Nu l-am împins.
Nu l-am împins pe Mason de pe hambar.
Cum te-ai rănit?
Mai contează?
Deloc, cred.
Fratele meu m-a împins de pe hambar.
Voiam să vând ferma.
Abia terminasem facultatea de medicină.
Aş fi avut bani de avans pentru un cabinet în oraş.
Dar ferma era tot ce cunoşteam.
Lucas nu reacţionează prea bine la furie.
De asta îl urăşti?
Să-l urăsc? A avut grijă de mine începând din acea zi.
Ne-ai spus să nu încercam să vorbim cu el, dacă îl găsim.
Se pare că vrei să îl ucidem.
Dar... asta nu e ură.
Este un serviciu.
Fratele meu nu ar putea supravieţui fără mine.
Lucas? Lucas, trebuie să mă duc la baie.
Trebuie să... mă uşurez.
Păi...
- E o găleată acolo. - Nu pot, nu într-o găleată.
E o găleată acolo.
Lucas, merge pentru voi, băieţii, dar eu sunt fată. Trebuie să fiu singură.
Trebuie să mă laşi să ies afară.
Dar e o găleată acolo.
- Nu-i nimic. Suntem prieteni. - Prieten?
- Bine. - Bine.
Altceva?
Nimic care ne-ar ajuta să-i găsim fratele.
E un mobil la care sună de zeci de ori pe zi, dar pare să fie închis.
Şi am încercat să îi activez localizarea prin GPS,
dar cred că e un telefon vechi,
- aşa că nu va da rezultate. - Vei şti dacă va fi deschis?
Aşa sper.
- Mai încearcă. - Da, dle.
Bine. Pot să merg singură de aici.
- Să mergi? - Nu, nu plec, Lucas.
Vreau doar să fiu singură.
Aşteaptă aici, Lucas. Lângă uşă.
Va fi bine.
E în regulă. E în regulă.
Mai departe.
- Cum merge treaba? - Aşteptăm...
Doamne! Telefonul s-a deschis.
Ce? Nu.
Kelly!
Aproape am terminat. Stai acolo, Lucas.
- Kelly! - Doamne. Agent Rossi, sună telefonul!
Alo? Alo? Mă cheamă Kelly.
Kelly, sunt Penelope Garcia. Sunt de la FBI.
Doamne, trebuie să mă ajutaţi!
Sunt undeva în pădure şi sunt prizoniera unui bărbat pe nume Lucas...
Kelly?
- Şi este... Doamne! - E al meu!
Ajutor!
- Convorbirea s-a întrerupt. - Garcia, poţi detecta semnalul?
Nu. Aşteaptă. Da. Am intrat în sistem.
Ar trebui să pot... Am reuşit.
E la vest de aici, la mai puţin de un kilometru.
Asta e tot ce ne poţi spune?
Este în pădure. Nu avem puncte de reper.
Încarcă pe GPS coordonatele şi anunţă-i pe Morgan şi pe Prentiss.
Dave, Reid, să mergem.
Mami, nu! Vine FBI-ul!
Mason spune că toţi mint! Întotdeauna!
- Ai minţit! Întotdeauna... - Dă-mi drumul, monstrule!
Aproape am ajuns. Mai avem câteva sute de metri.
Ar trebui să fie aici.
Nu sunt un monstru.
Lucas. Lucas, îmi pare rău.
Ar trebui să fie chiar aici.
De aici venea semnalul.
Aici nu e nimic.
Kelly!
L-am împins.
- L-am împins. - Lucas.
L-am împins de pe hambar. Eu am făcut-o.
Uneori mă înfurii şi fac lucruri rele.
Lucas, nu trebuie.
Lucruri rele.
Kelly!
Suntem exact în acel loc.
- Bine, să ne împrăştiem. - Kelly!
Kelly!
- Băieţi. - Kelly!
Sunt un monstru.
Lucas, nu eşti un monstru.
Sunt un monstru.
Spune. Kelly Shane?
Aici jos!
Nu face mişcări bruşte când coboară, bine?
Sun rău, sunt rău.
Lucas Turner, suntem de la FBI.
Mâinile sus.
Uneori nu există cuvinte, nu există citate isteţe
care să poată rezuma ce s-a întâmplat într-o zi.
Uneori faci totul cum trebuie, exact aşa cum trebuie,
şi totuşi simţi că ai eşuat.
Trebuia să se termine aşa?
Puteam face ceva pentru a împiedica producerea tragediei de la bun început?
89 de crime la ferma de porci.
Moartea lui Mason şi a lui Lucas ridică numărul victimelor la 91.
Kelly Shane se va întoarce acasă şi îşi va reveni,
se va apropia din nou de familia ei, dar nu va mai fi niciodată un copil.
William Hightower, care şi-a pierdut piciorul în slujba ţării,
şi-a sacrificat viaţa pentru a răzbuna moartea sorei sale.
Asta înseamnă 93 de vieţi schimbate pentru totdeauna,
fără să numărăm familiile şi prietenii dintr-un orăşel din Sarnia, Ontario,
care credeau că monştrii nu există până când au aflat
că şi-au petrecut vieţile alături de unul.
Şi colegii mei?
De câte ori vor mai putea scruta abisul?
De câte ori până să nu mai poată lua înapoi părţile din ei
pe care această slujbă le răpeşte?
Cum am zis, uneori nu există cuvinte,
nici citate isteţe care să rezume ce s-a întâmplat într-o zi.
Trebuia să faci o înţelegere.
Uneori acea zi pur şi simplu...
ia sfârşit.
Subtitrare de Felixuca Nifty Subtitles Team (c) www.niftyteam.ro
Vă rugăm să evaluaţi această subtitrare la adresa www.osdb.link/ms9zz Ajuta alţi utilizatori să aleagă cele mai bune subtitrari